
دنیا میں چند گنے چنے ممالیہ جانور ایسے ہیں جن کی مادہ کو حیض آتے ہیں - ان میں بندرء بڑے بندر یعنی 3069ء چمگادڑیں› 
اور شریو (۷٥٣۸ء)‏ شامل ہیں انسانوں میں بھی مادہ کو حیض آتے ہیں اور باقی جانوروں کی نسبت کم وقفے سے آتے ہیں ۔- 
بادی النظر میں یہ حیض خواتین کے لیے نہ صرف ایک زحمت ہیں بلکہ ان میں بہت سی توانائی بھی ضائع ہوتی ہے - سوال یہ 
ہے کہ ایسا کیوں ہوتا ہے - اس کا جواب ہے حمل کی تیاری - جسم رحم مادر کو بچے کی نشونما کے لیے تیار کر رہا ہوتا ہے 
- لیکن یہ تصویر کا صرف ایک رخ ہے - تصویر کا دوسرا رخ یہ ہے کہ حمل کے دورن ماں اور بچے کی ضروریات مختلف 
ہوتی ہیں - تمام دوسرے جانوروں کی طرح انسان کے جسم کا ارتقاء بھی اپنے جینز کو پھیلانے کے لیے ہوا چنانچہ فطری طور 
پر ماں کا جسم پوری کوشش کرتا ہے کہ بچے کو رحم مادر میں بہترین ماحول ملے - لیکن ماں کے جینز اور بچے کے جینز 
بالکل ایک جیسے نہیں ہوتے - بچے کے ڈی این اے میں آدھے جینز باپ کی طرف سے آتے ہیں اور وہ جینز بھی اپنی بقاء کی 
جنگ لڑتے ہیں اور ماں کے جسم سے توانائی لینا چاہتے ہیں - ارتقائی طور پر اس کا مطلب یہ ہوا کے بچے کے کچھ مفادات 
ماں کے مفادات سے متصادم بھی ہوتے ہیں - چنانچہ رحم مادر میں ماں اور بچے کے درمیان ایک کشمکش بھی چل رہی ہوتی 
ہے ۔۔ اس کشمکش کا ایک کردار آنول (آں - ول) یعنی ٥٥ء‏ وام ہے جو ماں کے خون سے خوراک حاصل کر کے بچے تک 
پہنچاتا ہے - اکثر ممالیہ جانوروں میں ماں کے خون اور آنول کے درمیان ایک جھلی ہوتی ہے جس سے ماں کا جسم بچے کو 
خوراک مہیا کرتا ہے - لیکن کچھ ممالیہ جانوروں اور انسانوں میں آنول ماں کے خون کی گردش کے نظام سے براہِ راست جڑی 
ہوتی ہے اور بچے کو ماں کے خون سے براہِ راست خوراک فراہم کرتی ہے ۔- 


0ئ اس آنول کے ذریعے بچہ ماں کے خون میں اپنے جسم سے ہارمونز داخل کرتا ہے جو ماں کے جسم میں خون کی ان 
نالیوں کو کھلا رکھتے ہیں جن سے آنول کو خون مہیا ہوتا ہے - بچے کا جسم ماں کے خون میں جب چاہے ہارمون داخل 
کرسکتا ہے اور یوں بچہ ماں کے جسم میں شوگر اور خون کے دباؤ کو بھی کنٹرول کر سکتا ہے - اگر رحم مادر میں بچہ مر 
جائے تو اکثر ممالیہ جانوروں کی مادہ ایسے بچے کو یا تو جسم سے خارج کر دیتی ہیں یا پھر اپنے جسم میں جذب کر لیتی ہیں ۔- 
لیکن انسانوں میں ایک دفعہ بچہ ماں کے دورانِ خون کے نظام سے منسلک ہوجائے تو اسے اس سے جدا کرنے میں ماں کی 
رگوں کے پھٹنے اور خون بہنے کا اندیشہ ہوتا ہے - اگر کسی خاتوں کے رحم میں بچہ مر جائے تو ماں کی جان کو خطرہ 
ہوسکتا ہے - بچہ جیسے جیسے ماں کے پیٹ میں نشونما پاتا ہے وہ ماں کے جسم سے مزید توانائی حاصل کرنے لگتا ہے جس 
سے ماں کو شدید تھکن ہونے لگتی ہے اس کے خون کا دباؤ بڑھ جاتا ہے اور ذیابیطس کا خطرہ بھی بڑھ جاتا ہے - ان خطروں 
کی وجہ سے حمل ماں کے جسم کے لیے خطرناک بھی ثابت ہوسکتا ہے - چنانچہ ماں کا جسم بچے کو پالنے سے پہلے اس کا 
تفصیلی جائزہ لیتا ہے تاکہ بچے پر توانائی خرچ کرنے سے پہلے جسم یہ طے کر لے کہ بچہ صحت مند ہے یا نہیں -- حیض اسی 
پرکھنے کے عمل کا ایک حصہ ہے - 


حمل کا آغاز اس وقت ہوتا ہے جب فرٹلائیزڈ بیضہ سے بنا جنین (یعنی ٥٣ا٣ )e‏ رحم مادر کی سطحی تہہ میں گڑ جاتا ہے - 
رحم مادر کی سطح انتہائی سخت ہوتی ہے چنانچہ صرف صحت مند جنین ہی اسے کھود کر اس میں گڑ سکتا ہے - جنین بہت 
سے ہارمون خارج کرتا ہے جو اسے رحم مادر میں گڑنے میں مدد دیتے ہیں - اگر جنین رحم مادر میں نہ گڑ سکے تو یہ سطح 
کے اوپر ہی جڑ سکتا ہے یہ گڑتا تو ہے لیکن کم گہرائی میں - ان دونوں صورتوں میں جنین کا زندہ رہنا مشکل ہوتا ہے ۔۔- جنین 
کی موت سے ماں کو انفیکشن کا خطرہ ہوسکتا ہے - اس صورت حال سے بچنے کے لیے یہ نظام ارتقاء پذیر ہوا ہے کہ حمل نہ 
ہونے کی صورت میں رحم مادر اپنی سطحی تہہ کو ضائع کر دیتا ہے اور اس کے ساتھ ہی مردہ جنین بھی جسم سے خارج ہوجاتا 
ہے - اس حفاظتی عمل کو حیض کہا جاتا ہے جس میں خواتین کے اندام نہانی سے خون خارج ہوتا ہے - یہ عمل انسانی نسل کے 
بقاء کی ضمانت ہے 

